Referat – Seniorrådsmøde

**Referat Seniorrådsmøde den 12. april 2022**

Dato - tidspunkt: 12. april 2022 fra 9:00 – 12.00

Sted: Spøttrup-lokalet, Det Gamle Rådhus

Afbud:

Referent: Helena Rahbek Pedersen

1. **Godkendelse af dagsorden**

*Referat:*

*Dagsordenen blev godkendt.*

*Der blev gjort opmærksom på, at dagsordenen fremadrettet skal bygges anderledes op iflg. den nye forretningsorden.*

1. **Godkendelse af referat fra d. 15.03.22**

Referat er vedhæftet.

*Referat:*

*Det skal rettes i referatet at Børge blev udpeget – her skal i stedet stå ’valgt’. Derudover skal hele navnet fremgå. Det tilrettede referat er vedhæftet.*

1. **Drøftelse af rådets interne og eksterne kommunikationsstrategi**

På mødet vil der være en drøftelse af, hvordan kommunikationen i Seniorrådet internt og eksternt skal foregå. På mødet aftales fælles rammer for, hvordan der fremadrettet kommunikeres om beslutninger og sager på og mellem møderne i rådet.

*Referat:*

*Intern kommunikation: Det blev på mødet drøftet, at det er vigtigt at der på møderne er klare aftaler om proces for bl.a. godkendelse af høringssvar, så kommunikationen mellem møderne bliver indenfor en aftalt ramme og ikke stikker i for mange retninger. Den interne kommunikation holdes så vidt muligt til møderne. Oplysende kommunikation må gerne foregå mellem møderne. Det er vigtigt at dialogen er åben og at der er respekt for forskellige holdninger.*

*Ekstern kommunikation: Det er som udgangspunkt formanden som er talsperson udadtil. Den nyligt vedtagne forretningsorden og vedtægter er et godt arbejdsredskab til den eksterne kommunikation.*

*Ina Marie Kristensen orienterede om, at hun er blevet kontaktet af MidtVest, som gerne vil interviewe hende om hvordan det er at være med i ’Det glemte råd’. Magne Uldall-Jessen påpegede i den forbindelse, at det er vigtigt at rådet er offensiv i sin kommunikation med pressen, så rådet kan formidle bredt ud, hvad rådets formål og hensigter er. Magne Uldall-Jessen opfordrede til at formand og næstformand selv opsøger pressen, og fortæller om Seniorrådets hensigter og planer.*

*Det blev på mødet aftalt, at Ina Marie Kristensen inden næste Seniorrådsmøde skal opsøge pressen og fortælle ’om det glemte råd’. Gurli Laursen påpegede, at det er vigtigt at have en vinkel på historien, hvis medierne skal interessere sig for det. Hertil var der enighed blandet mødets deltagere om, at vinklen kan være at Seniorrådet for nyligt har skiftet navn og vedtaget ny forretningsorden og vedtægter, herunder målgruppe. Der kan også være bestemte emner, som rådet ønsker at italesætte i medierne, hvortil rådet kan nedsætte underudvalg, som kan arbejde med hvert emne.*

*Det var enighed om, at alle medlemmer har ret til at gå i pressen med deres personlige holdninger som privatpersoner, så længe man ikke sætter Seniorrådet på som afsender.*

*Det skal fremgå på hjemmesiden, hvem der er formand.*

1. **Udpegning af medlem til arbejdsgruppe ifm. den kommende revidering af Ældre- og Værdighedspolitikken**

På mødet aftales hvilket medlem af Seniorrådet, som skal deltage i arbejdsgruppen for revidering af Ældre- og Værdighedspolitikken. Kommissorium for arbejdsgruppen er vedhæftet.

*Referat:*

*Ina Marie Kristensen orienterede om, at Ældre- og Værdighedspolitikken skal revideres i år.*

*Stormødet bliver et eftermiddags/aftenmøde i midt juni. Præcis dato og tidspunkt følger.*

*Arbejdsgruppen mødes første gang d. 4. maj fra kl. 9-11 på Møllegården (kursuslokale 1) og igen to gange i august, hvor der følges op på Stormødet og arbejdes med det udbytte, man har fået herfra.*

*Ina Marie Kristensen deltager som formand i arbejdsgruppen. Derudover blev Gurli Laursen valgt som medlem til arbejdsgruppen.*

*Lars Olesen har adspurgt KL, om Seniorrådet må deltage i en række webinarer omhandlende den nye Ældrelov. Lars har fået svar tilbage, at det må Seniorrådet gerne. Det drejer sig om følgende:*

* *Webinar den 6. maj 2022 kl. 10-12 om Værdighed og retssikkerhed*
* *Webinar den 10. maj 2022 kl. 10-12 om Kvalitet og faglighed*
* *Webinar den 19. maj 2022 kl. 10-12 om Valgfrihed og selvbestemmelse.*

*Hvert Seniorrådsmedlem kan individuelt tilmelde sig på følgende link:* [*https://tilmeld.kl.dk/nyaeldrelovhvadvilvimedfremtidensaeldrepleje*](https://tilmeld.kl.dk/nyaeldrelovhvadvilvimedfremtidensaeldrepleje)

1. **Orientering om kommende proces vedr. Budget 2023 – v. Lars Olesen**

På mødet giver Lars Olesen en kort orientering om den forventede proces ift. Budget 2023

*Referat:*

*Lars Olesen orienterede om den overordnede proces for budget 2023.*

*Seniorrådet m.fl. indbydes til en budgetorientering d. 16. juni 2022 kl. 16.30-17.30 på Hedemarken, Skyttevej 2, 7800 Skive. Invitationen er vedhæftet referatet.*

1. **Orientering omkring godkendte vedtægter og forretningsorden**

På mødet gives en kort orientering om at Seniorudvalget har godkendt Seniorrådets vedtægter. Dette betyder, at Ældrerådet har skiftet navn og nu hedder Seniorrådet.

Vedtægter og forretningsorden er vedhæftet.

*Referat:*

*Der blev givet en kort orientering om at navneskift, vedtægter og forretningsorden er vedtaget.*

1. **Orientering om dagsorden til mødet mellem Seniorudvalget og Ældrerådet d. 11. maj.**

Seniorudvalget havde ikke yderligere inputs til dagsordenen. Mødet bliver derfor en drøftelse af ønsker og gensidige forventninger til samarbejdet og fælles opmærksomhedspunkter/mærkesager/inspiration for de næste fire år.

*Referat:*

*Tidspunkt for det fælles møde med Seniorudvalget d. 11. maj er ikke helt fastsat endnu. Men det vil være sidste punkt på udvalgets møde, og derfor vil mødet formentlig være sidst på eftermiddagen. Nærmere tidspunkt følger.*

*Udover det fælles samarbejdsgrundlag ønsker Seniorudvalget ligeledes at drøfte Stormødet med Seniorrådet.*

*Magne Uldall-Jessen foreslog at rådet mødes inden og gør sig tanker om, hvilke ønsker man har til samarbejdet med udvalget. Gurli Laursen foreslog at man bl.a. tager stilling til, hvordan man kan sikre at sundhedsområdet og andre fokusområder tænkes ind i rådets arbejde, som dækker bredere end blot ældreplejen, da rådets målgruppe også er seniorer +60 år.*

1. **Seniorrådets temadag 25. april**

Forvaltningen foreslår at invitere Marianne Frost (Leder af Plejeboligenheden), Susanne Brogaard (Leder af Hjemmeplejen), Pia Toft Jepsen (Leder af Visitation og Hjælpemidler) samt Tue Linderoth (Leder af Udvikling og Administration) til at hver deltage og holde et oplæg om deres områder. Derudover kan der afsættes tid til at Seniorrådet kan have en dialog om emnerne.

*Referat:*

*Helena Rahbek og Lars Olesen undersøger med Sundhedscenterleder Marianne Balsby, om der kan stilles medarbejdere til rådighed, som kan holde et oplæg om sundhedsområdet/forebyggende indsatser.*

*Det blev på mødet drøftet at det vil være godt, hvis oplægsholderne gør sig nogle overvejelser om hvordan de ser fremtiden og hvilke fokusområder, der vil være på deres område. Til efterfølgende drøftelse i rådet.*

*Der afsættes på mødet god tid til drøftelse efter hvert oplæg.*

*Obs. Helena Rahbek har efter mødet undersøgt muligheden for at afholde temadagen på en anden lokation end i Spøttrup lokalet. Der er hertil mulighed for at temadagen i stedet kan afholdes på rådhuset ’Den blå diamant’ på Rådhuspladsen 2, 7800 Skive (bagved biblioteket). Her har Helena booket et stort mødelokale (mødelokale 23 med navnet ’Pulsen’) som ligger på 2. sal. Der er mulighed for at tage elevator.*

*Dagsorden og nærmere info om temadagen sendes ud efter påske, når der er aftalt rækkefølge og tidspunkt med oplægsholdere. Helena sørger for at der bestilles forplejning til dagen.*

1. **Samarbejde med ÆldreSagen**

På mødet vil der være en fælles drøftelse af, hvordan Seniorrådet kan samarbejde med ÆldreSagen.

*Referat:*

*Ina Marie Kristensen har haft kontakt til ÆldreSagens formand Ellen Mehlsen. Der planlægges et møde mellem ÆldreSagen og Seniorrådet d. 16. maj fra 9.30-11. Ina Marie Kristensen sender nærmere information ud, når dette er aftalt med Ellen Mehlsen.*

*På Seniorrådets møde d. 10. maj sættes der et punkt på, hvor man kan drøfte emner til mødet med ÆldreSagen*.

1. **Evt. og evaluering af mødet**

*Referat:*

* *Ina Marie Kristensen orienterede om, at Danske Ældreråd afholder et møde og konference d. 10. maj. Ina Marie Kristensen og Per Mouritsen har meldt sig til at deltage i repræsentantskabsmødet. Per bliver og deltager i konferencen 10. maj, som foregår dagen efter. Alle kan deltage. Ina tager hjem så hun kan deltage i Seniorrådets møde 10. maj.*

*Det blev aftalt at Ina fremadrettet videresender lign. invitationer til resten af rådet. Programmet for konferencen er vedhæftet referatet.*

* *Per Mouritsen melder afbud til Seniorrådsmødet d. 10. maj.*
* *På Seniorrådets næstkommende møde i maj, ønsker rådet at mødes på Sundhedscenteret, så rådet også kan høre om sundhedsområdet. Helena undersøger muligheden herfor.*
* *Mødet i Seniorrådet d. 6. september fra 9-12 flyttes til den 13. september fra kl. 9-12.*
* *På hjemmesiden skal de nyeste referater lægges ind så de fremgår øverst. Derudover skal beskrivelsen af rådet opdateres og der skal linkes til dagsordener i avisen. Ina Marie Kristensen og Gurli Laursen vil mødes med administrationen, så man sammen kan kigge på opsætningen. Ina og Gurli sender datoforslag til Helena, som kan koordineres med hjemmesideansvarlige.*
* *Gurli Laursen gjorde opmærksom på at dagsordensteksten til Seniorudvalgets forrige møde vedr. høringssvaret omhandlende BDO-rapporterne var mangelfuldt beskrevet og ikke indeholdt alle punkterne i sagsfremstillingen. Det skulle have fremgået mere tydeligt, at resten af punkterne kunne findes i bilaget. Forvaltningen tog dette til efterretning.*
* *Ina Marie Kristensen takkede for et godt møde, hvor dialogen mellem medlemmerne har været åben og god.*